ОШ „ МЛАДОСТ „

БРОЈ: 360/7

ДАТУМ: 02.07.2018. године

В Р Ш А Ц

На основу члана 119.став 1.тачка 1) Закона о основама система обраѕовања и васпитања ( „ Сл. Гласник РС „ бр. 88/2017 и 27/2018-др.закон, **даље: Закон),** члана 66. став 2. Закона о основном образовању и васпитању ( Сл.Гласник РС „ бр.55/2013, 101/2017 и 27/2018-др.закон ) и чланова 54. став 1. тачка 1. и 216. став 2. Статута ОШ „ Младост „ у Вршцу ( даље: **Статут школе ),** Школски одбор на седници одржаној дана 02.07.2018. године деонео је следећи:

**П Р А В И Л Н И К**

**О ПОХВАЉИВАЊУ И НАГРАЂИВАЊУ УЧЕНИКА**

**ОШ „ МЛАДОСТ „ ВРШАЦ**

**I ОПШТЕ ОДРЕДБЕ**

**Члан 1.**

 Правилником о похваљивању и награђивању ученика ( даље: **Правилник** ) у ОШ „ Младост „ у Вршцу, прописују се врсте похвала и награда које могу добити ученици и услови и начин за њихово додељевање, као и услов и начин избора ученика генерације.

**Члан 2.**

 Похвале и награде додељују се за укупан успех у учењу и владању, за успех у раду и учењу у појединим наставним предметима, као и за успешно учешће у ваннаставним активностима.

**II ПОХВАЛЕ**

**Члан 3.**

Похвале могу бити усмене и писмене.

**Усмену похвалу** ученик добија:

1. на крају првог и/или трећег тромесечја за по­стиг­нуте резултате у учењу и владању у току тромесечја и
2. на крају првог и другог полугодишта за постигнут одличан општи успех.

Текст похвале одељењски старешина саопштава пред одељењем и на роди­тељском састанку.

**Писмену похвалу** ученик добија за освојено прво, друго или треће место на школском такмичењу из наставног предмета.

Списак писмено похваљених ученика објављује се на огласној табли Школе.

Похвалу не може добити ученик који нема примерно владање.

**Члан 4.**

Усмену похвалу ученику додељује одељењски старешина, по сопственој иницијативи или на образложени усмени предлог предметног наставника.

Писмену похвалу ученику додељује одељењско веће, на образложени усмени предлог одељењског старешине или предметног наставника.

**Члан 5.**

У Школи се накрају сваке наставне године додељује **посебна похвала “Ученик генерације”.**

 Похвала се додељује **ученику завршног разреда** који се у својој генерацији највише истакао у учењу и владању.

**Члан 6.**

Похвала “Ученик генерације” додељује се ученику с највише бодова у односу на остале ученике, додељених према критеријумима утврђеним овим Правилником.

**Члан 7.**

Примерно владање кандидат за доделу похвале “Ученик генерације” мора имати на крају сваке школске године и после закључивања оцене из владања, најмање до доношења одлуке о додели те похвале.

Кандидат за доделу похвале „ Ученик генерације „ не сме имати изречену васпитну и/или васпитно-дисциплинску меру од првог до осмог разреда.

**Члан 8.**

Кандидату за ученика генерације припадају бодови по основу успеха на такми­чењима и смотрама у току целокупног школовања из наставних предмета у организацији Министарства надлежног за образовање или признатих од стране тог министарства, и то:

1. Диплома „ Вук Караџић „ -10 бодова
2. Специјална диплома – свака – 2 бода
3. За успех на општинском такмичењу ученику припада:

- за освојено прво место – 3 бода;

- за освојено друго место – 2 бода;

- за освојено треће место – 1 бод.

 4. За успех на окружном такмичењу ученику припада:

- за освојено прво место – 6 бодова;

- за освојено друго место – 5 бода;

- за освојено треће место – 4 бода.

5. За успех на републичком такмичењу ученику припада:

- за освојено прво место – 12 бодова;

- за освојено друго место – 10 бодова;

- за освојено треће место – 8 бодова.

6. За успех на такмичењу међународног ранга ученику припада:

- за освојено прво место – 24 бодова;

- за освојено друго место –20 бодова;

- за освојено треће место – 15 бодова.

 7. За пласман на смотри рецитатора за:

 - окружно такмичење - 1 бод;

 - покрајинско такмичење - 2 бода;

 - републичко такмичење – 3бода.

**Члан 9.**

Одредбе претходног члана сходно се примењују и на ученике који су постигли успех на такмичењима, првенствима, изложбама, смотрама и сличним манифестацијама у области физичког васпитања, ликовне и музичке културе.

**Члан 10.**

У случају да је резултат ученика постигнут**у** пару или тимским радом, односно екипно, ученицима који су учествовали у постизању резултата признаје се половина одбодова утврђених у члану 8. овог Правилника.

**Члан 11.**

Предлог за избор ученика генерације утврђује одељењски старешина ученика или надлежно одељењско веће најкасније на седници на којој се утврђују успех и владање ученика на крају наставне године.

Предлог се подноси у писменом облику и треба да буде образложен, уз навође­ње података о успеху и владању ученика.

**Члан 12.**

Предлог се подноси директору, одмах после седнице одељењског већа на којој су утврђени успех и владање ученика на крају наставне године.

По истицању рока за достављање иницијативе директор именује трочлану комисију, у чијем саставу су, поред њега, и два наставника (један из старијих, а други из млађих разреда).

Задатак комисије је да провери податке о успеху и владању ученика, да на основу тако проверених података сваком кандидату утврди бодове по основу успеха на такмичењима и да на основу тако утврђених бодова сачини ранг листу и кандидата с највишим бројем бодова предложи наставничком већу за доделу похвале “Ученик генерације”.

У случају да највећи број бодова имају два или више ученика, комисија ће наставничком већу предложити да се похвала “Ученик генерације” додели свим таквим ученицима**.**

У састав комисије не може ући наставник који предаје или је предавао неком од предложених кандидата, нити наставник код којег постоје разлози који доводе у сумњу његову непристрасност приликом бодовања.

**Члан 13.**

На основу предлога комисије из члана 12. овог Правилника, Наставничко веће доноси одлуку о додели похвале “Ученик генерације”.

Одлука Наставничког већа из става. 1. овог члана је коначна.

**III НАГРАДЕ**

**Члан 14.**

Ученик може добити **следеће награде:**

1) књигу за освојено једно од прва три места на такмичењу вишег ранга од школског такмичења из наставног предмета.

Ученик који освоји једно од три прва места на такмичењу вишег ранга од школ­ског такмичења из наставног предмета, поред награђивања књигом може бити награђен и:

1) бесплатним уџбеницима,

2) бесплатном екскурзијом, летовањем, зимовањем и слично,

3) другим примереним поклоном.

Награде из претходна два става додељују се у складу са могућностима Школе, донатора или спонзора, а на основу одлуке наставничког већа.

Списак награђених ученика објављује се на огласној табли Школе.

Награду не може добити ученик који нема примерно владање.

**Члан 15.**

Награде ученицима додељује Наставничко веће, на образложени писмени предлог одељењског старешине, одељењског већа или предметног наставника.

Наставничко веће истовремено са додошењем одлуке о додели похвале “Ученик генерације„ доноси и одлуку о награди за изабраног ученика.

Одлука Наставничког већа из става. 1. овог члана је коначна.

**Члан 16.**

Ученик генерације награђује се књигом.

Ученик генерације, поред награде у облику књиге, може добити и награду у облику бесплатне екскурзије, летовања, зимовања или у облику другог примереног поклона, у складу са могућностима Школе, донатора или спонзора.

Одлука о додели похвале „Ученик генерације“ објављује се на огласној табли Школе, заједно с фотографијом ученика генерације и подацима о његовом животу и раду.

**IV ЗАВРШНЕ ОДРЕДБЕ**

**Члан 17.**

 Ступањем на снагу овог Правилника престаје да важи Правилник о похваљивању и награђивању ученика ОШ „ Младост „ Вршац број: 49/4 од 31.01.2014. године.

**Члан 18.**

Овај Правилник ступа на снагу осмог дана од дана објављивања на огласној табли Школе.

 **ПРЕДСЕДНИК ШКОЛСКОГ ОДБОРА**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

  **Данило Мајсторовић**

 Правилник је заведен под деловодним бројем 360/7, од 02.07.2018. године, објављен је на огласној табли Школе дана \_\_.07.2018. године, а ступио је на снагу дана 02.07.2018. године.

 **Секретар**

 \_\_\_\_\_\_\_\_\_\_\_\_\_\_\_\_\_\_\_\_\_

 Гордана Дамњановић